ประเทศโรมาเนีย

46°N 25°E﻿ / ﻿46°N 25°E﻿ / 46; 25
| โรมาเนีย România (โรมาเนีย) |
| --- | --- |
   ธงชาติ     ตราแผ่นดิน  
เพลงชาติ: "เดชเตอัปเตอ-เต รอมือเน!"
แสดงลูกโลกแสดงแผนที่ยุโรปที่ตั้งของ ประเทศโรมาเนีย  (เขียวเข้ม)– ในทวีปยุโรป  (เขียว & เทาเข้ม) – ในสหภาพยุโรป  (เขียว)  —  [คำอธิบายสัญลักษณ์]
เมืองหลวง และเมืองใหญ่สุด: บูคาเรสต์ 44°25′N 26°06′E﻿ / ﻿44.417°N 26.100°E﻿ / 44.417; 26.100
ภาษาราชการ: โรมาเนีย
ภาษาชนกลุ่มน้อยที่ได้รับการรับรอง:  ดูที่นี่ แอลเบเนีย  อาร์มีเนีย  บัลแกเรีย  โครเอเชีย  เช็ก  เยอรมัน  กรีก  อิตาลี  มาซิโดเนีย  ฮังการี  โปแลนด์  โรมานี  รัสเซีย  รูทีเนีย  เซอร์เบีย  สโลวัก  ตาตาร์  ตุรกี  ยูเครน  ยิดดิช  
กลุ่มชาติพันธุ์  (ค.ศ. 2011): 88.92% โรมาเนีย 6.50% ฮังการี 3.29% โรมานี 1.29% อื่น ๆ
ศาสนา  (ค.ศ. 2011): 92.3% คริสต์ —81.0% ออร์ทอดอกซ์โรมาเนีย —6.2% โปรเตสแตนต์ —5.1% คาทอลิก 6.2% ไม่มี 1.5% อื่น ๆ
เดมะนิม: ชาวโรมาเนีย
การปกครอง: รัฐเดี่ยว สาธารณรัฐระบบกึ่งประธานาธิบดี

• ประธานาธิบดี : กลาอุส ยอฮานิส
• นายกรัฐมนตรี : มาร์เชล ชอลากู
 
สภานิติบัญญัติ: รัฐสภา
• สภาสูง: วุฒิสภา
• สภาล่าง: สภาผู้แทนราษฎร
ประวัติการก่อตั้ง

• รวมราชรัฐ : 24 มกราคม ค.ศ. 1859
• เป็นเอกราช : 9 พฤษภาคม ค.ศ. 1877/1878
• โรมาเนียใหญ่ : ค.ศ. 1918/1920
• สาธารณรัฐสังคมนิยม : 30 ธันวาคม ค.ศ. 1947
• รัฐในรูปแบบปัจจุบัน : 27 ธันวาคม ค.ศ. 1989
 
พื้นที่
• รวม: 238,397 ตารางกิโลเมตร (92,046 ตารางไมล์) (อันดับที่ 81)
• แหล่งน้ำ (%): 3
ประชากร
• 1 มกราคม ค.ศ. 2021 ประมาณ:  19,186,201 (อันดับที่ 61)
• สำมะโนประชากร ค.ศ. 2011: 20,121,641
• ความหนาแน่น: 80.4 ต่อตารางกิโลเมตร (208.2 ต่อตารางไมล์) (อันดับที่ 136)
จีดีพี (อำนาจซื้อ) : ค.ศ. 2022 (ประมาณ)
• รวม:  704,355 ล้านดอลลาร์ (อันดับที่ 36)
• ต่อหัว:  36,446 ดอลลาร์ (อันดับที่ 66)
จีดีพี (ราคาตลาด) : ค.ศ. 2022 (ประมาณ)
• รวม:  314,876 ล้านดอลลาร์ (อันดับที่ 47)
• ต่อหัว:  16,293 ดอลลาร์ (อันดับที่ 56)
จีนี (ค.ศ. 2020):  33.8 ปานกลาง
เอชดีไอ (ค.ศ. 2019):  0.828 สูงมาก · อันดับที่ 49
สกุลเงิน: เลวูโรมาเนีย (RON)
เขตเวลา: UTC+2 (EET)
• ฤดูร้อน (เวลาออมแสง): UTC+3 (EEST)
รูปแบบวันที่: วว.ดด.ปปปป (ค.ศ.)
ขับรถด้าน: ขวา
รหัสโทรศัพท์: +40
รหัส ISO 3166: RO
โดเมนบนสุด: .roa
 และ .eu ซึ่งใช้ร่วมกับรัฐสมาชิกอื่น ๆ ของสหภาพยุโรป 
โรมาเนีย (อังกฤษ: Romania; โรมาเนีย: România, ออกเสียง: [romɨˈni.a] ( ฟังเสียง)) เป็นประเทศที่ตั้งอยู่บริเวณทางแยกระหว่างยุโรปกลาง, ยุโรปตะวันออก และยุโรปตะวันออกเฉียงใต้ มีอาณาเขตติดต่อกับประเทศมอลโดวาทางทิศตะวันออก ติดต่อกับประเทศยูเครนทางทิศเหนือ ติดต่อกับประเทศฮังการีทางทิศตะวันตก ติดต่อกับประเทศเซอร์เบียทางทิศตะวันตกเฉียงใต้ ติดต่อกับประเทศบัลแกเรียทางทิศใต้ และจรดทะเลดำทางทิศตะวันออกเฉียงใต้ มีภูมิอากาศภาคพื้นทวีปเขตอบอุ่นเป็นหลัก มีเนื้อที่ 238,397 ตารางกิโลเมตร (92,046 ตารางไมล์) และมีประชากรประมาณ 19 ล้านคน โรมาเนียเป็นประเทศที่มีขนาดใหญ่เป็นอันดับที่ 12 ในยุโรปและเป็นรัฐสมาชิกที่มีประชากรมากที่สุดเป็นอันดับที่ 6 ของสหภาพยุโรป เมืองหลวงและเมืองที่ใหญ่ที่สุดคือบูคาเรสต์ เขตเมืองสำคัญอื่น ๆ ได้แก่ ยัช, กลุฌ-นาปอกา, ตีมีชออารา, กอนสตันซา, กรายอวา, บราชอฟ และกาลัตส์
แม่น้ำดานูบซึ่งเป็นแม่น้ำที่ยาวที่สุดเป็นอันดับที่ 2 ของยุโรป มีต้นกำเนิดอยู่ในป่าดำของประเทศเยอรมนีและไหลไปทางทิศตะวันออกเฉียงใต้เป็นระยะทาง 2,857 กิโลเมตร (1,775 ไมล์) ก่อนไหลลงสู่ดินดอนสามเหลี่ยมปากแม่น้ำดานูบของโรมาเนีย เทือกเขาคาร์เพเทียนซึ่งพาดผ่านโรมาเนียจากทิศเหนือไปทางทิศตะวันตกเฉียงใต้เป็นที่ตั้งของยอดเขามอลดอเวอานูซึ่งมีระดับความสูง 2,544 เมตร (8,346 ฟุต)
โรมาเนียได้รับการก่อตั้งขึ้นเมื่อ ค.ศ. 1859 ผ่านการรวมกันระหว่างราชรัฐมอลเดเวียกับราชรัฐวอลเลเกียแห่งลุ่มน้ำดานูบ รัฐใหม่ซึ่งมีชื่ออย่างเป็นทางการว่าโรมาเนียตั้งแต่ ค.ศ. 1866 ได้รับเอกราชจากจักรวรรดิออตโตมันใน ค.ศ. 1877 ระหว่างสงครามโลกครั้งที่ 1 หลังจากประกาศความเป็นกลางใน ค.ศ. 1914 โรมาเนียได้ต่อสู้ร่วมกับฝ่ายสัมพันธมิตรตั้งแต่ ค.ศ. 1916 เมื่อสงครามสิ้นสุดลง ภูมิภาคบูโควีนา, เบสซาเรเบีย, ทรานซิลเวเนีย และบางส่วนของภูมิภาคบานัต, กรีชานา และมารามูเรชกลายเป็นส่วนหนึ่งของราชอาณาจักรโรมาเนีย ในเดือนมิถุนายนถึงสิงหาคม ค.ศ. 1940 ด้วยผลของกติกาสัญญาโมโลตอฟ–ริบเบินทร็อพและรางวัลเวียนนาครั้งที่ 2 โรมาเนียจำต้องยกเบสซาเรเบียและตอนเหนือของบูโควีนาให้แก่สหภาพโซเวียต และยกตอนเหนือของทรานซิลเวเนียให้แก่ฮังการี ในเดือนพฤศจิกายน ค.ศ. 1940 โรมาเนียลงนามในกติกาสัญญาไตรภาคี และด้วยเหตุนี้ในเดือนมิถุนายน ค.ศ. 1941 จึงเข้าสู่สงครามโลกครั้งที่ 2 ร่วมกับฝ่ายอักษะ โดยต่อสู้กับสหภาพโซเวียตจนถึงเดือนสิงหาคม ค.ศ. 1944 จากนั้นก็เปลี่ยนมาเข้าร่วมกับฝ่ายสัมพันธมิตรและได้ครอบครองตอนเหนือของทรานซิลเวเนีย หลังสงครามและการยึดครองของกองทัพแดง โรมาเนียได้กลายเป็นสาธารณรัฐสังคมนิยมและเป็นสมาชิกกติกาสัญญาวอร์ซอ หลังการปฏิวัติใน ค.ศ. 1989 โรมาเนียเริ่มเปลี่ยนผ่านไปสู่ระบอบประชาธิปไตยและระบบเศรษฐกิจแบบตลาดเสรี
โรมาเนียเป็นประเทศกำลังพัฒนาที่มีเศรษฐกิจรายได้สูง อยู่ในอันดับที่ 49 ในดัชนีการพัฒนามนุษย์ มีระบบเศรษฐกิจที่ใหญ่เป็นอันดับที่ 47 ของโลกตามผลิตภัณฑ์มวลรวมในประเทศ (ราคาตลาด) โรมาเนียมีการเติบโตทางเศรษฐกิจอย่างรวดเร็วในช่วงต้นคริสต์ทศวรรษ 2000 โดยเศรษฐกิจในปัจจุบันขึ้นอยู่กับภาคบริการเป็นหลัก นอกจากนี้ยังเป็นผู้ผลิตและผู้ส่งออกสุทธิของเครื่องจักรและพลังงานไฟฟ้าผ่านบริษัทอย่างอาวูตอมอบีเลดาชียาและออเอมเว เปตรอม เป็นต้น โรมาเนียเป็นสมาชิกสหประชาชาติตั้งแต่ ค.ศ. 1955 เป็นสมาชิกองค์การสนธิสัญญาแอตแลนติกเหนือตั้งแต่ ค.ศ. 2004 และเป็นสมาชิกสหภาพยุโรปตั้งแต่ ค.ศ. 2007 ประชากรส่วนใหญ่ของโรมาเนียเป็นกลุ่มชาติพันธุ์โรมาเนีย นับถือศาสนาคริสต์นิกายอีสเทิร์นออร์ทอดอกซ์ และพูดภาษาโรมาเนียซึ่งเป็นภาษากลุ่มโรมานซ์